চিচিবৰগাওঁঃ দিল্লীত সন্দৰ্ভত অনুষ্ঠিত এখন সভাত জমিয়ত উলেমা-ই-হিন্দৰ সভাপতি আৰ্শ্বাদ মাদানীয়ে অসম জ্বলিব, জ্বলাব আৰু মাৰিব, মৰিব বুলি কৰা মন্তব্যৰ বিৰুদ্ধে ৰাজ্যত তীব্ৰ প্ৰতিক্ৰিয়া আজিও অব্যাহত থকাৰ সময়তে ৰাজ্যৰ-দল সংগঠন ৰাজ পথলৈ ওলাই আহি মাদানীৰ মন্তব্যৰ প্ৰতিবাদ কৰা পৰিলক্ষিত হৈছে৷ তাৰ মাজতে অসম জাতীয়তাবাদী যুৱ ছাত্ৰ পৰিষদ ধেমাজি জিলা সমিতিয়ে সদৰ আঞ্চলিক সমিতিৰ সহযোগত ধেমাজি নগৰৰ মাজমজিয়াত জমিয়তৰ নেতা আৰ্শ্বাদ মাদানীৰ প্ৰতিকৃতি দাহ কৰি প্ৰতিবাদ সাব্যস্ত কৰে সংগঠনটোৱে৷ অসমত অসমীয়াগিৰী নচলিব বুলি কোৱা বক্তব্যৰ বিৰোধিতা কৰাৰ লগতে মাদানীৰৰ প্ৰতিকৃতি দাহ কৰি দুয়োগৰাকীৰে মন্তব্যৰ প্ৰতিবাদ জনায়।
ধেমাজিত আৰ্শ্বাদ মাদানীৰ প্ৰতিকৃতি দাহ কৰিলে যুৱ-ছাত্ৰ পৰিষদে